b'\n_START_ARTICLE_\nE\xc5\xbein\xc4\x97 kiauliauog\xc4\x97\n_START_SECTION_\nPaplitimas\n_START_PARAGRAPH_\nVaisius pla\xc4\x8diai auginamas Ekvadore, Bolivijoje, Kolumbijoje, Peru ir \xc4\x8cil\xc4\x97je, ma\xc5\xbeiau \xc5\xbeinomas kituose pasaulio kra\xc5\xa1tuose, nes j\xc4\xaf sunku transportuoti. XIX a. pabaigoje jau buvo auginamas Kalifornijoje, XX a. pabaigoje prad\xc4\x97tas pardavin\xc4\x97ti Europoje, \xc5\xa0iaur\xc4\x97s Amerikoje ir Japonijoje.\n_START_SECTION_\nI\xc5\xa1vaizda\n_START_PARAGRAPH_\nTai dekoratyvus, lapija pipirus primenantis augalas, smulkesniais, smail\xc4\x97jan\xc4\x8diais lapais. \xc5\xbdiedai kaip bulv\xc4\x97s, melsvi ir balti, maloniai kvepia. Augalas priklauso bulvini\xc5\xb3 \xc5\xa1eimai, tai pomidor\xc5\xb3, paprik\xc5\xb3 ir bakla\xc5\xbean\xc5\xb3 giminaitis. Lapai pana\xc5\xa1\xc5\xabs \xc4\xaf pipir\xc5\xb3 lapus, o \xc5\xbeiedai - \xc4\xaf bulvi\xc5\xb3 \xc5\xbeiedus; jie melsvi arba balti, \xc5\xa1velniai kvepia medumi. Prinok\xc4\x99 vaisiai 10 cm ilgio ir 6 cm skersmens, geltoni, kreminiai arba \xc5\xa1viesiai oran\xc5\xbeiniai, kiau\xc5\xa1inio formos, truput\xc4\xaf dry\xc5\xbeuoti. Odel\xc4\x97 stora, viduje storas sluoksnis mink\xc5\xa1timo ir nedaug s\xc4\x97kl\xc5\xb3. Perpjovus vaisi\xc5\xb3 \xe2\x80\x93 jis pana\xc5\xa1esnis \xc4\xaf moli\xc5\xabg\xc4\x85 stora odele \xe2\x80\x93 geltonas mink\xc5\xa1timas, \xc5\xbeemuog\xc4\x97s kvapo su pipiro prieskoniu. Kai kurie vaisiai s\xc4\x97kl\xc5\xb3 nebrandina.\n_START_SECTION_\nAuginimas\n_START_PARAGRAPH_\nMelioninei kriau\xc5\xa1ei i\xc5\xa1dygti reikalinga \xc5\xa1iluma (26 \xe2\x80\x93 28 \xc2\xb0C). Daigai pasirodo po dviej\xc5\xb3 savai\xc4\x8di\xc5\xb3. Augalui, kad sunokint\xc5\xb3 vaisius, reikia 150 dien\xc5\xb3. Ta\xc4\x8diau, jei dienos lietingos \xe2\x80\x93 augimas sustos. Augalas paken\xc4\x8dia trumpas \xc5\xa1alnas iki -2.5 \xc2\xb0C, gerai auga \xc5\xa1iltnamyje (u\xc5\xbeauga iki 2 m.), savidulkis, nors papildomas apdulkinimas skatina didesn\xc4\xaf vaisi\xc5\xb3 u\xc5\xbesimezgim\xc4\x85, reikalauja pastovios dr\xc4\x97gm\xc4\x97s. Geriausiai daiginti sename akvariume su lempomis, tuomet \xc4\xafjungi, ir \xc5\xa1ilta. I\xc5\xa1dygsta per kelet\xc4\x85 savai\xc4\x8di\xc5\xb3. Pirm\xc4\x85 m\xc4\x97nes\xc4\xaf daigai labai spar\xc4\x8diai auga, nors retai kada i\xc5\xa1t\xc4\xafsta. Pradeda der\xc4\x97ti 9-12 m\xc4\x97n. po s\xc4\x97jos. \xc5\xbdydi rugpj\xc5\xab\xc4\x8dio-spalio m\xc4\x97n., o vaisiai prinoksta lapkri\xc4\x8dio-gruod\xc5\xbeio m\xc4\x97n._NEWLINE_Vaisius galima nuskinti neprinokusius \xe2\x80\x93 \xc5\xa1aldytuve per 1,5 m\xc4\x97nesio sunoks._NEWLINE_E\xc5\xbein\xc4\x99 kiauliauog\xc4\x99 nesunku padauginti vegetatyviai - vir\xc5\xa1\xc5\xabni\xc5\xb3 auginiais arba pa\xc5\xbeastiniais \xc5\xabgliais. Jie nuolat i\xc5\xa1lau\xc5\xbeomi, kad nenuvargint\xc5\xb3 augalo, o pagrindinis stiebas gausiau der\xc4\x97t\xc5\xb3. Auginiai lengvai \xc4\xafsi\xc5\xa1aknija ir pra\xc5\xbeysta 2 savait\xc4\x97mis anks\xc4\x8diau negu s\xc4\x97jinukai. Apatiniai lapai nuskinami ir sodinama \xc4\xaf dr\xc4\x97gn\xc4\x85 \xc5\xbeem\xc4\x99. U\xc5\xbedengiama stiklu arba polietilenu ir laikoma \xc5\xa1iltai bei \xc5\xa1viesiai.'